డ్రగ్స్ కేసు టాలీవుడ్లో సంచలనం సృష్టిస్తోంది. ఈ కేసులో ప్రధాన అనుమానితుడైన డైరెక్టర్ పూరీ జగన్నాథ్ను సిట్ అధికారులు ఈ రోజు విచారించారు. తనకు డ్రగ్స్ అలవాటు లేదని, ఓ ఈ వెంట్ సందర్భంగా పబ్లో రెండు మూడు సార్లు కెల్విన్ను కలిశానని, అంతకు మించి అతడితో తనకు ఎలాంటి సంబంధం లేదని, అతడిని తర్వాత ఎప్పుడూ కలవలేదని విచారణలో పూరీ చెప్పినట్లు తెలుస్తోంది.ఈ నేపథ్యంలో సోషల్మీడియాలో ఓ ఫొటో బయటకు వచ్చింది. ఛార్మీ ప్రధాన పాత్రలో వచ్చిన ‘జ్యోతిలక్ష్మి’ మూవీ ట్రైలర్ రిలీజ్ ఫంక్షన్లో పూరీతోపాటు కెల్విన్ కూడా ఉన్నట్లు ఆ ఫొటోలో కనిపిస్తోంది. ఆ కార్యక్రమంలోనే ఛార్మీ పుట్టినరోజు వేడుకను నిర్వహించారు. ఛార్మీకి శుభాకాంక్షలు చెప్పేందుకు కెల్విన్ వచ్చినట్లు తెలుస్తోంది. ఈ ఫొటో డ్రగ్స్ కేసులో పూరీని ప్రశ్నించేందుకోసం సేకరించిన సిట్ అధికారుల నుంచి వచ్చిందా? లేక సినీ పరిశ్రమ నుంచి వచ్చిందా? అనే విషయం తెలియకపోయినా సోషల్మీడియాలో మాత్రం పూరీని ప్రశ్నిస్తోంది. మరి ఈ ఫొటో చూసి పూరీ, త్వరలో విచారణకు హాజరు కాబోయే ఛార్మీ ఏం సమాధానం చెబుతారో చూడాలి.
drugs kesu talivudlo sanchalanam srushtistondi. ee kesulo pradhaana anumaanitudaina director puri jagannathnu sit adhikaarulu ee roju vichaarinchaaru. tanaku drugs alavaatu ledani, oo ee vent sandarbhamgaa pablo rendu moodu saarlu kelvinnu kalisanani, antaku minchi atadito tanaku elanti sambandham ledani, atadini tarvaata eppuduu kalavaledani vichaaranalo puri cheppinatlu telustondi.ee nepathyamlo soshalmeediyaalo oo foto bayataku vachindi. chaarmi pradhaana paatralo vachina ‘jyotilakshmi’ moovee triler rillees functionlo puuriitoepaatu kelvin kuudaa unnatlu aa photolo kanipistondi. aa kaaryakramamlone chaarmi puttinaroju vedukanu nirvahinchaaru. chaarmeeki subhaakaankshalu cheppenduku kelvin vachinatlu telustondi. ee foto drugs kesulo puureeni prasninchendukosam sekarinchina sit adhikaarula nunchi vachinda? leka cinee parisrama nunchi vachinda? ane vishayam teliyakapoyina soshalmeediyaalo maatram puureeni prasnistondi. mari ee foto chusi puri, twaralo vichaaranaku haajaru kaboye chaarmi yem samadhanam chebutaro chudali.